Jo susch laufts eigentlich ganz rund do in Down Under. Es git natürlich scho mol öppa Täg wo eher langwilig sind. Eigentlich sogar stinklangwilig (das muass au mol gseit si nit  wohr). Aber trotzdem erleben miar do immer wieder spannends und au luschtigi Situationa. Was momentan am meischta nervt sind dia huara, verdammta, elenda Flüga wos do het. I meina das sind öppa dia glicha wia miar au hend. Nur dia do, flügend immer ins Gsicht. Gächt jo no, aber immer in d Auga (voll ina) oder in d Ohra (au voll ina) oder ind Nasa. Wenns mol eini wär….aber es sind jeeeenschti…Iar gsehn also. Es got üs guat wemma sich scho über so Sacha nervt.